=== Præpositioner ===
{{Uddybende|Præpositioner (latinsk grammatik)}}
Latin har en række præpositioner (forholdsord), der indikerer forholdet til noget: '''in''' (''i'', ''ind i'', ''på'' etc.), '''cum''' (''med''), '''ex''' (''ud af'') og '''propter''' (''på grund af'') for at nævne et par stykker. Latin kender også i hvert fald en postposition, '''tenus''' (''indtil''). Postpositioner står typisk efter substantivet de omhandler modsat præpositioner, der typisk kommer før substantivet; hertil findes en masse undtagelser, da særligt de korte præpositioner har det med at komme efter til tider eller stå i midten af de ord de omhandler, f.eks. '''quam ob rem''' (ord-for-ord: ''hvilken af grund'', dvs. ''af hvilken grund''). Nogle præpositioner findes i to versioner, der begge betyder det samme, men hvor versionen uden slut-konsonant plejer at komme før en konsonant, f.eks.: '''ab''' og '''a''' ('''af''', '''fra''' m.v.) og '''ex''' og '''e''' (''ud af'').
Videnskab Humaniora Sprog